Bezuidenhoud aanvaar glo omkoopgeld - Howe - Republikein
Monday, August 20th, 10:07:09
Bezuidenhoud aanvaar glo omkoopgeld
15 May 2018 | Howe
Henriette Lamprecht - ’n Senior rekenmeester van die ministerie van finansies het gister sy eerste verskyning op ’n aanklag van bedrog gemaak.
Llewellyn Bezuidenhoud het na bewering sy posisie gebruik om die uitbetaling van mediese eise van die staat se mediese fonds (Psemas) te bespoedig. Die eise beloop sowat N$1,35 miljoen, met die bedrag wat sedert 2016 uitstaande is.
Bezuidenhoud is deur die Teenkorrupsiekommisie (ACC) vasgetrek. Volgens die hoofondersoeker van die ACC, mnr. Neels Becker, het ’n diensverskaffer in die mediesesorgbedryf Bezuidenhoud oor die uitstaande eise gaan besoek. Bezuidenhoud het tydens hul gesprek gesê hy sal die uitbetaling bespoedig, maar daar moet ’n “aansporing” wees. Hy het egter nie gesê wat die bedrag moet wees en hoe dit in ontvangs geneem sou word nie. Die verskaffer het die gesprek opgeneem en die inligting aan die ACC oorhandig.
Volgens Becker het die kommissie lankal vermoed daar is omkopery en onwettige bedrywighede in die bespoediging in die uitbetaling van Psemas-eise. ’n Besluit is gevolglik geneem om met die verskaffer saam te werk en ’n lokval te stel.
Volgens Becker is ’n aanvanklike betaling van N$40 000 aan Bezuidenhoud gedoen en met die veronderstelling hy slaag daarin om die betrokke uitbetalings te bespoedig. Vrydag is ’n tweede betaling van N$10 000 aan Bezuidenhoud gemaak waarvan ’n video-opname gemaak is en die ACC het toegeslaan.
Becker het ’n beroep op lede van die publiek en veral diensverskaffers in die gesondheidsbedryf gedoen by wie omkoopgeld ook geëis is, om na vore te kom. Die persone sal nie aangekla word nie, maar as getuies gebruik word wat die ACC in sy ondersoek help.
NBC-werkers is steeds woedend
10 ure gelede | Arbeid
Augetto Graig Protes deur ongelukkige werknemers by Namibië se nasionale uitsaaier (NBC) duur voort.Dié groep het Donderdag weer eens voor die uitsaaier se hoofkantoorhek betoog....
Wêreld gaan Kofi mis
Denver Kisting – Pres. Hage Geingob sê die ontslape voormalige sekretaris-generaal van die Verenigde Nasies (VN), mnr. Kofi Annan, het die Afrika-vasteland én die mensdom...
Leiers faal die mense
Catherine Sasman – Die Namibiese burgerlike organisasie-aktivis mnr. Uhuru Dempers sê die Suider-Afrikaanse leiers moet “wakker skrik” en die harde werklikhede van neerdrukkende armoede en...
Kajuitberaad by SADC